For fjerde gang belønner Thisted Kommune nu de ildsjæle, der gør en forskel for foreningslivet i Thy. Det sker fredag 2. februar, når Thy Awards løber af stablen. Alle thyboere er inviteret med til det festlige award-show, som foregår i Thy Hallen. I løbet af aftenen skal der uddeles fem priser og påskønnes 65 udøvere. Se alle de nominerede her: Årets Ungleder Unglederprisen uddeles af Thisted Kommune og DGI Nordjylland. Følgende personer er nomineret til ”Årets Ungleder”: Tobias Jespersen, Thisted Badmintonklub Jens Andersen, Hurup Gymnastik og ungdomsforening Signe Nørgaard Stücker, Bedsted KFUM Volleyball Årets Talent Talentprisen uddeles af Thisted Kommune og NetIp. Følgende personer er nomineret til ”Årets Talent”: Klara Møller, Thy Squash Malthe Jacobsen, Thy Motorsport Louise Sowinski, Nordthy Rideklub Årets Sportsnavn i Thy Denne pris uddeles for 49. gang af Thisted Dagblad. Følgende person er nomineret til ”Årets Sportsnavn i Thy”: Casper Steinfath, North Atlantic Surf Association (NASA) Thisted FC’s 1.hold Matti Christensen, Thisted Vægttræningsforening og Studie 7 Årets Leder Uddeles af Thisted Kommune og Sparekassen Thy. Der er ikke på forhånd nomineret nogen til denne pris. Prisen uddeles - som en overraskelse - til en blandt de over 20 personer, som er blevet indstillet af deres forening, som værdig modtager af hyldesten som ”Årets leder”. Sparekassen Thy har uddelt prisen i mere end 25 år, men herunder ses de modtagere, som har modtaget prisen på Thy Awards. Tidligere vindere af ”Sparekassen Thy’s lederpris”: 2015: Kenneth Kristensen (TIK Gymnastik) 2016: Steen Bagge Nielsen (Thisted Skytteforening) Årets forening Årets forening uddeles alene af Thisted Kommune og følgende foreninger er nomineret til at modtage denne pris som ”Årets forening”: Thisted Vægttræningsforening og Studie 7 Hurup Idrætsforening North Atlantic Surf Association (NASA) Borgmesterens påskønnelse Borgmesterens påskønnelse gives til medlemmer i foreninger, som er godkendt efter folkeoplysningsloven og er hjemmehørende i Thisted Kommune. Påskønnelsen gives til hold eller enkeltpersoner som i 2017 har vundet DM eller har været udtaget til landshold eller har repræsenteret Danmark ved NM, VM eller OL. På alderstrin eller i idrætsgrene, hvor der ikke afvikles DM er grundlaget det højeste opnåelige turneringsresultat. I 2017 har disse foreninger følgende antal udøvere, som er indstillet til at modtage borgmesterens påskønnelse: Thy Bueskyttelaug 1 udøver Boddum-Ydby Skytteforening 13 udøvere Thisted Skyttekreds 5 udøvere Handicapidrætsforeningen VI KA 8 udøvere Teutonia Styrke og Vægtløft 2 udøvere Thisted Vægttrænings Forening 15 udøvere Thysquash 5 udøvere Thisted Svømmeklub 3 udøvere Sjørring Rideklub 3 udøvere Thy Motor Sport 2 udøvere Nordthy Rideklub 1 udøver NASA 7 udøvere
Allerede nu afsløres alle de nominerede, der fredag 2. februar kan stikke afsted med en af fornemme priser.